LAOAG CITY – Inadmitir ni provincial jail warden Dario Estavillo nga sigurado nga saan a makaumanay dagiti conjugal rooms ti Ilocos Norte Provincial Jail intono bigat nga kaaldawan ti Valentine's Day.
Daytoy ket gapu ti posible a panagturong dagiti assawa ken karelasyun dagiti balud iti INPJ nga bumisita tapno selebraran da ti aldaw dagiti puso iti uneg a mismo ti pagbaludan
Segun kenni Estavillo, nairana nga Sabado ti conjugal visit dagiti assawa dagiti balud iti Valentines Day intono bigat gapuna nga adu ti sigurado a manggundaway kadagiti conjugal rooms.
Kuna ti provincial jail warden nga iti INPJ ket sangapulo laeng ti adda a conjugal rooms para iti nasurok a 200 a balud a dandani adda amin ti assawa wenno kaayan-ayatda.
Gapu iti daytoy, inbilin ni Estavillo kadagiti provincial jail guards nga ag-duty intono bigat nga bno siasinnu dagiti manggundaway kadagiti conjugal rooms iti rabii ket saan dan a mapalubosan iti bigat ken malem tapno adda met gundaway dagiti dadduma a balud.
ilo_Latn ilo_Latn ilo_Latn ilo_Latn ilo_Latn